Tässä ohjelmassa: Minun käskettiin mennä autoon ja annettiin ohjeita.
Minulle kerrottiin miten saada asiakas ja kuinka paljon veloittaa.
Tervetuloa ohjelman seuraan. Olen Muyiwa. Kysyn sinulta, -
uskotko, että elämässäsi voi tapahtua käänne?
Minä uskon, ja elämäni todistaa siitä.
Jos vastasit "ei", toivon, että ohjelman jälkeen vastaat "kyllä".
Kuvittele, että kotiasi uhkaa vääjäämätön tuho.
Brenda Eppersonille tämä oli totta, kun maastopalo lähestyi.
Sitten tapahtui ihme. Siitä seuraavassa.
Brenda Epperson on näyttelijä, laulaja, -
Ascend Women -järjestön perustaja ja Jeesuksen seuraaja.
Perheen muutettua Kaliforniaan hän koki käänteen uskossaan.
Muuttomme jälkeen minulle tuli tarve rukoilla talon, tontin, -
hevosten ja ihan kaiken puolesta.
Sijainti Agoura Hills:llä oli täydellinen.
Oli tilaa ja tallit perheen tyttöjen hevosille.
Selittämätön kehotus rukoilla jatkui puolentoista vuoden ajan.
Saatoin herätä ja lähteä kävelemään ympäri tilaa.
Etsin polvillani Jumalaa. Julistin Hänen rakkauttaan ja lupauksiaan -
ja että talomme on turvasatama ja majakka.
Brenda myös kirjoitti raamatunlauseita lautoihin, -
joita hän sijoitti ympäri tilaa.
Hakkasin lautoja maahan ja julistin Ps. 91 ja Jes. 54:17 sanoin: -
"Jokainen ase, joka valmistetaan sinun varallesi, on oleva tehoton".
Ajattelin tulleeni hulluksi, -
mutta koin pakottavaa tarvetta julistaa elämän sanoja.
Sitten eräänä aamuna Brenda heräsi todella raskaalla mielellä.
Ihmettelin sitä Herralle. Menin herättämään lapsia.
Silloin näin savun paljouden. Tiesin, että jotain oli vialla.
Kaliforniassa leviää tuulen mukana kolme paloa.
28.11.2018 Woolsey-palo saavutti Los Angelesin ja Venturan sekä -
aiheutti kuolonuhreja ja tuhosi satoja koteja.
Kokonaisia naapurustoja pyyhkiytyi sen alta.
Uutiset kertoivat miten tuli tuhosi taloja ja poltti kasvillisuutta.
Ymmärsin tilanteen vakavuuden.
Sitten Brenda sai puhelun hätääntyneeltä ystävältään.
Tämä tarvitsi palon alta turvaa perheelleen ja eläimilleen.
Lähdimme mieheni kanssa hakemaan ystäviämme.
Otimme mukaan peräkärryt.
Juuri kun Eppersonien tila oli järjestetty suojapaikaksi, -
läheisestä hevoshoitolasta kysyttiin tilaa 35 hevoselle.
Hengitin syvään ja totesin Jumalalle, että tämä on siis totta.
Yöllä kun Brenda ei saanut unta, -
hän vasta tajusi, että hoitolan hevoset oli jo tuotu.
Se tarkoitti, että evakuointi koski heitäkin.
Eppersonit valmistautuivat lähtöön -
käymällä bensa-asemalla täyttämässä autojen tankit.
Oli pimeää, mutta onneksi bensa-asema oli auki.
Poliisin megafonikuulutukset kehottivat kaikkia lähtemään.
Tunnelma oli apokalyptinen, kuin maailmanlopussa.
Palattuamme oli selvää, että meidän täytyy lähteä.
Koin vaihtoehtoinani rukouksen tai paniikin, uskon tai pelon.
Valitsin rukouksen ja uskon.
Sanoin, että vaikka kaikki menisi, kunnioitan ja luotan sinuun Herra.
He ottivat mukaansa niin paljon eläimiä kuin saattoivat, -
kastelivat tilalle jäävien hevosten alueen ja -
pakenivat Malibuun ja sieltä edelleen palon edetessä Burbankiin.
Uutisista kuulimme kotiamme ympä- röivien kukkuloiden olevan tulessa.
Päätin, että suljemme TV:n ja luotamme Jumalaan.
Parin päivän päästä Eppersonit lähtivät katsomaan kotiaan.
He ohittivat poliisin vartiointipisteen.
Tuho oli valtaisa. Savua ja palopesäkkeitä oli kaikkialla.
Ei pystynyt hengittämään. Oli pimeää.
Hävityksen keskellä pilkahti kuitenkin toivo.
Lankesin polvilleni, koska palo oli edennyt aivan talomme kulmalle.
Kun sitten katsoin, näin, -
että palo oli tullut alas kukkulan rinnettä ja pysähtynyt aitaamme.
Aloin nyyhkyttää. Sanoin Herralle, että annan tilan Hänen käyttöönsä.
Mitä tahansa Hän tahtoo, se tehtäisiin.
Eppersonit avasivat kotinsa kaikille avuntarvitsijoille.
He myös rohkaisivat palosta kärsiviä, mutta muutakin seurasi.
Tulipalon aiheuttaman tragedian seurauksena -
aloin puhua uskostani ja vaikeuksista, -
mutta myös kertomaan Jumalan ihmeistä elämässäni.
Jumala todella kääntää huonot ja vahingoittavat asiat -
hyviksi ja Hänen kunniakseen.
Kun tuli piirittää, olosuhteet haastavat ja paha ympäröi, -
kun et usko selviäväsi, etkä näe mitään toivoa, -
silloin Jumala nostaa sinut pois tulesta.
Saat tilalle sellaista hyvää, jota et olisi voinut kuvitellakaan.
Brenda valitsi pelon sijasta uskon tietämättä, mitä siitä seuraisi.
Tee samoin. Rukoile ja luota Jumalaan. Hän ei tuota pettymystä.
Katkon jälkeen juttu ihmiskaupan uhriksi joutuneesta naisesta.
Olin neuvoton. Kysymykset olisivat tappaneet.
Ensimmäisen päivän jälkeen ajattelin, -
etten voisi koskaan enää katsoa äitiäni ja isääni silmiin.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Nainen, joka ajautui 17-vuotiaana seksikauppaan, kertoo tarinansa.
Seuraavat 10 vuotta häpeä ja hylkääminen piinasivat häntä.
Sitten hän löysi kaipaamansa rakkauden.
Minun käskettiin mennä autoon ja annettiin ohjeita.
Sain neuvoja, kuinka saada asiakas ja kuinka paljon veloittaa.
Maailmani kääntyi ylösalaisin.
Rebekah vedettiin seksikaupan maailmaan 17-vuotiaana.
Hän oli muuttanut pois kristitystä kodistaan jo pari vuotta aiemmin.
Kodissa Jumalan rakkauskin piti ansaita.
Kasvoin suorituskeskeisessä ympäristössä.
Mitään säröjä ei sallittu, ja odotukset piti aina täyttää.
Seurauksena tästä hän piilotti tuskan, jonka veljen itsemurha ja -
pahoinpitely ja raiskaus 10- ja 14-vuotiaana, olivat synnyttäneet.
Vaikka tein mitä edellytettiin, koin kuitenkin kauheita asioita.
Koin, ettei millään muulla kuin kehollani ollut väliä.
Miehet väärinkäyttivät voimaansa ja valtaansa minuun nähden.
Jo 17-vuotiaana hän oli koulupudokas ja huumeiden käyttäjä.
Hän asui diilereittensä kanssa ja teki töitä striptease-klubilla.
En tiennyt kuka olin ja siksi altis identiteettivaikutuksille.
Lapsuuteni kauheudet olivat tehneet minusta arvottoman.
Hän uskoi löytävänsä toivon halvan puvun ja hymyn takaa.
Mies lupasi huumeita, suojelua ja rakkautta.
Vähäinenkin rakkaus ja huomio lisäsi omanarvontuntoani.
Koin, että minulla oli väliä, kun hän halusi minut asumaan luokseen.
Hän näki tilanteeni ja lupasi muutosta.
Unelma haaleni, kun mies pakotti Rebekahin prostituutioon.
Pelko ja häpeä estivät Rebekahia puhumasta.
Olin neuvoton. Kysymykset olisivat tappaneet.
Ensimmäisen päivän jälkeen ajattelin, -
etten voisi koskaan enää katsoa vanhempiani silmiin.
Miten voisin kertoa? Miten kukaan ymmärtäisi?
Rebekahsta tuli seksikaupan uhri seuraavaksi kymmeneksi vuodeksi.
Vapautusta hän koki vain ollessaan vankilassa.
Kahdeksan vuoden jälkeen pystyin ensimmäisen kerran nukkumaan öisin.
Sain kolme ateriaa päivässä, eikä kuka tahansa koskenut minuun.
Vankilan ulkopuolella diilin hinta määritteli arvoni.
28-vuotiaana hän pääsi eroon kauppiaistaan, -
kun joutui veronkierrosta vankilaan kahdeksi vuodeksi.
Vapauduttuaan hän pakeni Las Vegasiin ja tuli raskaaksi.
Tiedostin, että tarvitsen muutosta ja lapsi uuden kasvuympäristön.
Muistan miten kerran suihkussa ollessani vain itkin.
En tiennyt mihin voisin mennä ja mitä sitten tekisin.
Koin ensimmäistä kertaa pitkään aikaan tarvetta rukoilla.
Rukoilin ulospääsyä pystyäkseni kasvattamaan lapseni.
En halunnut muuttua itse, mutta tarvitsin Jumalaa lapseni vuoksi.
Parin viikon päästä Rebekah meni vanhempiensa luo Teksasiin.
Siellä hänet otettiin avosylin vastaan.
Seurakunnassa Rebekah ymmärsi, minkälainen Jumala oikeasti on.
Kuulin Jumalasta erilaisen version. Jumala onkin armollinen.
Hän rakastaa, vaikka olen sotkenut asiani, eikä vaadi suorituksia.
Hän haluaa saada yhteyden syvimpään ja pimeimpään minääni.
Rebekah otti vastaan Kristuksen. Isaiah-vauva syntyi samana vuonna.
Nyt Rebekah johtaa "Valiant Hearts" -palvelutyötä, -
joka pyrkii seksuaalisen hyväksikäytön kitkemiseen.
Hän elää nyt Jumalan lapsena ilman tarvetta salata menneisyyttään.
Olen Jumalan rakastettu. Olen arvokas, koska olen olemassa.
Ei ole väliä, vaikka epäonnistun tai lankean.
Hän on läsnä ja odottaa kärsivällisesti, että pyydän taas apua.
On voimallista julistaa "olen Hänen rakastettunsa".
Vaikka olisit tullut hylätyksi, Jumala ei hylkää, vaan rakastaa.
Mitä tahansa olet tehnyt, Jumalalle olet Hänen rakastettunsa.
Jesaja 53:5 "mutta hän on haavoitettu meidän rikkomustemme tähden, -
runneltu meidän pahain tekojemme tähden.
...hänen haavainsa kautta me olemme paratut."
Tämä raamatunjae koskee niin kehon kuin tunne-elämän paranemista.
Jos sinä olet särkynyt ja haluat eheytyä, -
pääset alkuun pyytämällä Jeesusta elämääsi. Rukoile kanssani.
Herra Jeesus, tule elämääni.
Ilman sinua elämäni on aivan palasina.
Ymmärrän, että vain sinä pystyt tekemään palasista uutta.
Tunnustan, että rikkinäisyyteni on seurausta synneistäni.
Minulla ei ole voimaa päästä eroon katkeruudesta ja vihasta, -
jota tunnen minua väärin kohdelleita kohtaan.
Herra Jeesus, ole herrani ja pelastajani.
Kiitos, että kuolit puolestani.
Isä, rukoilen kaikkien äsken rukoukseen yhtyneiden puolesta.
Pyydän, että rakkautesi valo tunkeutuu -
heidän uneensa ja vakuuttaa, että sinä otat heidät omiksesi.
Rukoilen, että heitä taakoittavat asiat, ajatukset ja äänet, -
kaikki mikä piinaa heitä, loppuu.
Käsken kaikkia ääniä, jotka eivät tule sinulta, -
hiljenemään Jeesuksen veren voimasta.
Rukoilemme rauhaa ja vapautta Jeesuksen nimessä.
Aamen.
Muista päivittäin, että Hän rakastaa sinua.
Jos rukoilit kanssani, ota yhteyttä. Osoitteemme näet tauon aikana.
Seuraava vieraamme kertoo paosta Liberian sodan jaloista ja -
onnistumisestaan uudessa kotimaassaan.
"Minne minä voisin mennä, kussa ei sinun Henkesi olisi, -
minne paeta sinun kasvojesi edestä?
Jos minä taivaaseen nousisin, niin sinä olet siellä; -
jos minä tuonelaan vuoteeni tekisin, niin katso, sinä olet siellä.
Jos minä kohoaisin aamuruskon siivillä ja -
asettuisin asumaan meren ääriin, -
sielläkin sinun kätesi minua taluttaisi, sinun oikea kätesi tarttuisi minuun."
Saatat muistaa vieraani v. 2019 joulujakson artistinamme.
Jada Mayson on vaimo, äiti, asianajaja, ja -
mahtava laulaja ja lauluntekijä.
Jada, tervetuloa uudestaan ohjelmaan. - Kiitos.
Esiinnyit tosiaan jouluohjelmassa ja kuulemme sinua nytkin.
Silloin ei kuitenkaan ollut mahdollisuutta kuulla tarinaasi.
Olet kotoisin Afrikasta ja tulit sodan alta Amerikkaan.
Mikä vaikutus tällä on ollut? Olit silloin vielä lapsi.
Lasten traumatisoitumisesta kirjoitetaan paljon.
Identiteettivauriot ovat johtaneet järjettömiin tekoihinkin.
Kysellään niiden syytä tuntematta traumaperäistä stressihäiriötä.
Miten sinä koit pakenemisen sodan keskeltä Afrikasta?
Olen siunattu, koska vältyin verilöylyn näkemiseltä.
Lähdimme Liberiasta sisällissodan alussa ja tulimme Yhdysvaltoihin.
Kuulimme täällä uutisia sukulaisistamme, ystävistämme ja -
naisten ja lasten kohtelusta. Kuulimme talomme polttamisesta.
Tällä oli minuun suuri vaikutus.
Kyselenkin Jumalalta, mitä minusta olisi tullut ilman tätä kokemusta.
Toki tiedämme, että kaikki koituu parhaaksemme -
ja Hänen kunniakseen.
Tunnet henkilökohtaisesti ihmisiä, jotka kokivat tapahtumat, ja -
olet kuullut heidän kertomuksiaan. - Ehdottomasti.
Isoisäni joutui pakenemaan. Hän oli armeijan esikuntapäällikkö.
Hän pakeni jalan Sierra Leoneen ja lensi sieltä Pariisiin.
Useita serkkujamme murhattiin. Emme tiedä kaikkien hautapaikkoja.
Kuulimme verilöylystä paljon.
Kun puhutaan suhteestasi Jeesukseen, -
olet maininnut yhden kokouksen, johon joku kutsui sinut.
Kerro mistä oli kyse ja mitä tapahtui. - Jumala on hyvä.
Sain kristillisen kasvatuksen, mutta minulta puuttui suhde Kristukseen -
aina fuksi-vuoteeni asti Iowan yliopistossa.
Mikä on fuksi? Me muut puhumme 1. vuoden yliopisto-opiskelijoista.
Voi teitä amerikkalaisia ja kieltänne.
Olen pahoillani. Tarvitsemme tulkkia. Olin silloin 17-vuotias.
Eräs nuori nainen kutsui minut Campus Fellowshipin tapaamiseen.
Nigerialaisen pastorin rukous jo alussa tuntui taivaalliselta.
Tajusin silloin oikeasti ensimmäisen kerran kuka Jeesus on.
Annoin sinä päivänä elämäni Kristukselle, ja siitä alkoi -
ihana tarinani.
Nyt olet asianajaja, sinulla on perhe, -
teet hienoa musiikkia, johdat kuoroa jne.
Tiedän, että olet kokenut traumaattisia hetkiä itsekin.
Menetit äitisi ja veljesi kuukauden sisällä. - Totta.
Mitä usko merkitsi sinulle tuossa tilanteessa?
Usko merkitsi kaikkea: alkua, loppua ja kaikkea siltä väliltä.
Se oli kallio, jolla seisoin. En olisi selvinnyt mitenkään muuten.
Kun aloitin oikeustieteen opintoni, mama, -
minut kasvattanut isoäitini ja veljeni asuivat silloin Liberiassa.
Eivätkö he muuttaneetkaan pois sodan alta? - Me kaikki pakenimme, -
mutta he palasivat sodan loputtua liike-elämän tehtäviin.
Heidän oli tarkoitus asua Liberiassa muutama vuosi.
Viimeisenä opiskeluvuotenani lopputenttien aikaan -
sain puhelun ja kuulin, että veljeni oli kuollut.
Olimme hyvin läheisiä.
Lensin Liberiaan samalla viikolla.
Järjestin hautajaiset. Vaikka olen nuorin, olen se, joka ottaa ohjat.
Hautajaisten jälkeen palasin Yhdysvaltoihin, -
mutta mama päätti vielä jäädä lopettamaan bisneksensä.
Minä palasin suorittamaan tenttini, ja mama tulisi viikon päästä.
Jatkoin tenttimistä kyynelten keskellä.
Jumala on uskollinen. Olin saanut Häneltä aiemmin lauluja, -
jotka nyt auttoivat minua selviämään.
Matkapäivänään mama soitti ja pyysi minua hakemaan hänet lentokentältä.
Menin lentokentälle ottaakseni hänet kyytiini. Odotin autossa.
Herra antaa kärsivällisyyttä, mutta aloin pian kuitenkin ihmetellä.
Niinpä menin sisälle terminaaliin, mutta en nähnyt mamaa.
Näin paljon lennolta tulleita afrikkalaisia ja -
kyselin oliko joku nähnyt kuvaamaani henkilöä.
Eräs nainen sanoi nähneensä. Joku oli myös lyyhistynyt koneessa.
Tämän kuuleminen tyrmistytti minut täysin.
Mitä on tapahtunut? Ehkä nestehukka.
Lähdin sairaalaan. Jouduin odottamaan pitkään, -
kunnes lopulta minut vietiin päivystyspoliklinikalle.
Ajattelin, että näen hänet ehkä tiputuksessa.
Hän makasi peitettynä, eikä häntä enää ollut.
En tiedä mitä tapahtui, mutta heti pian mielessäni alkoi soida -
"Kutsu Jeesusta avuksi. Huuda vain Hänen nimeään.
Hänen nimessään on voima".
Menetin voimani täysin, mutta Jumala otti syleilyynsä.
Tapahtunut opetti minulle, että ihan kaikki on väliaikaista.
Kaikki muu mihin luotamme katoaa, -
vain Jumala, Hänen hyvyytensä ja kaikkivoimaisuutensa on pysyvää.
Kiitos, paljon jäi vielä puhumatta, mutta kiitos Jada vierailustasi.
Siunausta ja kiitos kutsusta.
Katkon jälkeen Jada esiintyy lavallamme.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Ohjelma-aikamme on lopussa, mutta kysyn uudestaan: -
uskotko, että elämässäsi voi tapahtua käänne parempaan?
Vastaa kyllä, koska Jumalalle kaikki on mahdollista.
Jos vastasit kyllä, lähetä viesti Facebookissa tai Instagramissa.
Lopuksi Jada Mayson laulaa "Huuda avuksesi Jeesus-nimeä".
Näkemiin ja Jumalan siunausta.
Huuda avuksesi Jeesus-nimeä.
Löydät voiman siinä nimessä.
Huuda avuksesi Jeesus-nimeä.
Siinä nimessä on voima.
Ei ole suurempaa rakkautta.
Hän antoi henkensä ystäviensä edestä.
Saat Häneltä kaiken mitä tarvitset.
Hänen nimensä on kaikkien muiden nimien yläpuolella.
Hän palaa kunniassaan. Älä sure, vaan huuda Hänen nimeään.
Huuda avuksesi Jeesus-nimeä.
Huuda Hänen nimeään.
Siinä nimessä on voima.
Huuda avuksesi Jeesus-nimeä. Huuda Hänen nimeään.
Huuda avuksesi Jeesus-nimeä. Siinä nimessä on voima.
Kaikki valta taivaassa ja maan päällä on Hänen ja yksin Hänen.
Ei ole sellaista, jota Hän ei voisi korjata.
Hän tuli ja kuoli, -
jotta sielusi pelastuisi paholaisen käsistä.
Älä sure, Jeesus hallitsee.
Huuda avuksesi Jeesus-nimeä. Huuda Hänen nimeään.
Huuda avuksesi Jeesus-nimeä. Siinä nimessä on voima.
Huuda avuksesi Jeesus-nimeä.
Suomennos: Pirkko Oittinen